Diari Oficial de la Generalitat Valenciana


Sumari del DOGV 6964, del 13-02-2013 (2013/1274)

RESOLUCIÓ de 25 de gener de 2013, del director general de Centres i Personal Docent de la Conselleria d'Educació, Cultura i Esport, per la qual es convoca per a la provisió, pel sistema de lliure designació, de llocs de directors de centres integrats públics de Formació Professional dependents de l'Administració educativa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/1274


Data del document
:   25-01-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 25 de gener de 2013, del director general de Centres i Personal Docent de la Conselleria d'Educació, Cultura i Esport, per la qual es convoca per a la provisió, pel sistema de lliure designació, de llocs de directors de centres integrats públics de Formació Professional dependents de l'Administració educativa. [2013/1274]  
La Llei Orgànica 5/2002, de 19 de juny, de les Qualificacions i de la Formació Professional, en el punt 5 de l'article 11, establix que la direcció dels centres integrats de formació professional de titularitat de les administracions educatives, serà nomenada per mitjà del procediment de lliure designació per l'administració competent, entre funcionaris públics docents, d'acord amb els principis de mèrit, capacitat i publicitat, amb la consulta prèvia als òrgans col·legiats del centre.  
  
En idèntic sentit es pronuncia l'apartat 2 de l'article 11 del Decret 115 /2008, 1 d'agost, del Consell, pel qual es regulen els centres integrats de Formació Professional en la Comunitat Valenciana, on es remarca que la direcció dels centres integrats de titularitat pública serà proveïda pel procediment de lliure designació entre persones amb experiència acreditada en l'àmbit de la formació professional.  
Per la seua banda, l'Orde 1/2010, de 14 d'abril, per la qual es regulen els consells socials de els centres integrats públics i privats concertats de formació professional ubicats en l'àmbit territorial de gestió de les conselleries competents en matèria de Formació Professional Inicial i per a l'Ocupació, en l'article 4, definix les funcions del Consell Social incloent-hi en la seua lletra d) la d'emetre un informe amb caràcter previ al nomenament del director o de la directora del centre.  
En este curs escolar 2012/2013 conclou l'exercici de la funció directiva de determinats directors dels centres integrats de formació professional, per finalització del període per al qual van ser nomenats o per altres causes de cessament previstes en la normativa vigent. És procedent, per tant, convocar el procediment per a cobrir els dits llocs d'acord amb el que establix la Llei Orgànica 5/2002, de 19 de juny, de les Qualificacions i de la Formació Professional, pel sistema de lliure designació, de llocs de directors entre professors funcionaris de carrera que impartisquen alguna de les ensenyances encomanades al centre i de conformitat amb els principis d'igualtat, publicitat, mèrit i capacitat.  
  
En la tramitació d'esta resolució s'ha complit el que preveu l'article 37 de la Llei 7/2007, de 12 d'abril, de l'Estatut Bàsic de l'Empleat Públic i articles 153 i següents de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, sobre matèries objecte de negociació col·lectiva.  
En virtut d'allò que s'ha exposat, i de conformitat amb les competències atribuïdes en l'article 7 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primera. Objecte de la convocatòria  
Convocar per a la seua provisió, pel sistema de lliure designació, la direcció dels centres públics integrats de Formació Professional que es consignen en l'annex I.  
  
Segona. Requisits de participació  
1. Per a ser admesos en esta convocatòria, els aspirants hauran de posseir en el dia de finalització del termini de presentació de sol·licituds, a més dels requisits generals establits per al personal funcionari, els requisits específics següents:  
- Ser funcionari o funcionària de carrera d'un cos docent a què es referix la Llei Orgànica 2/2006, de 3 de maig, d'Educació i, preferentment, tindre atribució docent en alguna de les ensenyances de les que oferix el centre a què s'opta.  
2. L'aspirant a més de complir els requisits exposats, haurà de presentar un projecte de direcció diferenciat para cada un dels centres sol·licitats que incloga, entre altes, els objectius, les línies d'actuació i l'avaluació del mateix, conforme a l'annex III d'esta convocatòria.   
  
  
Tercera. Sol·licituds de participació   
1. Els aspirants a participar en el present procediment hauran d'omplir una instància ajustada al model que figura com a annex II d'esta resolució, en la qual podran sol·licitar fins a un màxim de dos centres, per orde de prioritat, dels relacionats en l'annex I.  
2. El model d'instància es troba a disposició dels interessats en la pàgina web de la Conselleria d'Educació, Cultura i Esports .  
3. El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Comunitat Valenciana.  
4. La presentació de les sol·licituds, junt amb la resta de la documentació, es realitzarà preferentment en el Registre de La Direcció Territorial d'Educació, Cultura i Esport a l'àmbit de la qual pertanga el centre a què s'opta o bé en els llocs i forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
En el cas que s'opte per presentar la sol·licitud i la documentació que s'hi adjunta en una oficina de correus, caldrà que es faça en sobre obert perquè la instància siga datada i segellada pel personal funcionari de correus abans de ser certificada. Si no es fa d'esta manera es considerarà presentada en la data d'entrada en qualsevol dels llocs establits en el paràgraf anterior.  
En tot cas, si es presenta la sol·licitud en lloc diferent de la corresponent Direcció Territorial d'Educació, Cultura i Esport o el Registre General de la Conselleria d'Educació, Cultura i Esport, l'interessat avançarà, per fax, a esta, una còpia de la sol·licitud presentada, degudament segellada i datada.  
  
Quarta. Documentació a presentar  
Els aspirants hauran d'adjuntar a la instància de la sol·licitud la documentació següent:  
a) Currículum i justificació per mitjà de la certificació o de la fotocòpia compulsada de tota la documentació acreditativa de l'experiència en l'àmbit de la formació professional. Aquells mèrits acadèmics i professionals al·legats i no justificats documentalment o aquells documents que no tinguen les dades indicades anteriorment no seran tinguts en compte.  
Es faculta a les secretaries dels centres per a efectuar les corresponents compulses del personal destinat en el centre d'acord amb la Circular 5/99, de 14 de juny, de la Secretaria General de la Conselleria de Cultura, Educació i Ciència.  
L'Administració podrà requerir els interessats, en qualsevol moment, perquè justifiquen aquells mèrits sobre els quals es plantegen dubtes o reclamacions.  
b) Un exemplar del projecte de direcció per cada un dels centres als quals s'aspira ajustat al que establix l'annex III d'esta convocatòria.  
  
  
Quinta. Comissió de valoració  
1. Per a la provisió de cada lloc de director/a dels centres integrats públics de Formació Professional inclosos en la present convocatòria es constituirà una comissió de valoració, integrada per cinc membres nomenats pel director territorial corresponent entre els funcionaris de carrera de grup A1.  
Els funcionaris candidats a ser seleccionats com a directors que participen en este procés, en cap cas podran formar part de les comissió de valoració.  
2. La constitució i el funcionament de la comissió de valoració, així com el règim d'abstenció i recusació aplicable als seus membres, es regiran pel que establixen els articles del 22 al 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
Sexta. Adjudicació dels llocs i nomenament  
1. Finalitzat el termini de presentació d'instàncies, la comissió de valoració formularà la proposta de resolució, que es farà pública en el tauler d'anuncis de la Conselleria d'Educació, Cultura i Esport i de les direccions territorials d'Educació, Cultura i Esport, i concedirà a les persones interessades un termini de 10 dies hàbils per a al·legar i justificar el que consideren pertinent davant de la comissió de valoració.  
2. Transcorregut el dit termini, la comissió de valoració resoldrà les possibles al·legacions i elevarà la proposta d'adjudicació als consells socials dels respectius centres integrats afectats a través de la seua secretaria, perquè en el termini de 10 dies hàbils el ple de cada consell social emeta un informe preceptiu però no vinculant relatiu a la proposta de nomenament de cada direcció de centre integrat i el remeta a la comissió de valoració.  
3. La comissió de valoració elevarà la seua proposta d'adjudicació i els informes dels respectius consells socials al director territorial d'Educació, Cultura i Esport corresponent, el qual nomenarà els respectius directors atenent la seua idoneïtat d'acord amb els criteris de mèrit i capacitat discrecionalment adoptats i ordenarà la seua publicació en el Diari Oficial de la Comunitat Valenciana.  
4. En el cas que el nomenament com a director d'un centre corresponga a un funcionari amb destinació definitiva en un altre centre, es formalitzarà una comissió de servicis per al centre en què exercirà el càrrec de director i, si no té destinació definitiva, es formalitzarà adjudicació provisional de destinació en el centre corresponent.   
5. No obstant això, el director territorial d'Educació, Cultura i Esport podrà resoldre que es declare deserta la convocatòria a pesar de l'existència de candidats que complisquen els requisits mínims exigits si considera que cap dels candidats és idoni per a exercir la direcció.  
  
6. La present convocatòria es resoldrà en un termini no superior a tres mesos comptats des de l'endemà de la data de finalització del termini de presentació de sol·licituds.  
La present resolució posa fi a la via administrativa, i contra la mateixa podrà interposar-se recurs potestatiu de reposició davant del mateix òrgan que l'ha dictada en el termini d'un mes, a comptar de l'endemà a la seua publicació, d'acord amb el que disposa els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú o directament recurs contenciós administratiu davant del jutjat contenciós competent, en el termini de dos mesos a comptar de l'endemà a la data de la seua publicació, d'acord amb el que establixen els articles 9 i 14 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 25 de gener de 2013.- El director general de Centres i Personal Docent: Santiago Martí Alepuz.  
  
  
  
ANNEX I  
Relació de centres integrats de Formació Professional  
  
  
  
  
  
ANNEX II  
Sol·licitud de participació en la convocatòria pública per a la provisió, pel sistema de lliure designació,   
per a la selecció de directors de centres integrats públics de formació professional de la Comunitat Valenciana  
  
1. Dades personals  
  
  
2. Dades professionals  
  
  
3. Centres que sol·licita (relacionats per orde de preferència)  
  
  
El sotasignat SOL·LICITA ser admés en la convocatòria pública per a la provisió a què es referix la present instància i DECLARA que complix tots i cada un dels requisits exigits en este, i que són certes les dades consignades en esta sol·licitud i en la documentació que s'hi adjunta.  
  
?, - de - de 20....  
(Firma)  
  
DIRECTOR/A TERRITORIAL D'EDUCACIÓ, CULTURA I ESPORT DE ......  
  
ANEXO I  
Relación de centros integrados de formación profesional  
  
  
  
  
  
ANEXO II  
Solicitud de participación en la convocatoria pública para la provisión, por el sistema de libre designación,  
para la selección de directores de centros integrados públicos de formación profesional de la Comunitat Valenciana  
  
1. Datos personales  
  
  
2. Datos profesionales  
  
  
3. Centros que solicita (relacionados por orden de preferencia)  
  
  
  
El abajo firmante SOLICITA ser admitido en la convocatoria pública para la provisión al que se refiere la presente instancia y DECLARA que reúne todos y cada uno de los requisitos exigidos en el mismo, y que son ciertos los datos consignados en esta solicitud y en la documentación que se adjunta.  
  
?, - de - de 20....  
(Firma)  
  
  
  
DIRECTOR/A TERRITORIAL DE EDUCACIÓN, CULTURA Y DEPORTE DE -  
  
ANNEX III  
Projecte de direcció  
  
El projecte inclourà, almenys, els aspectes següents:  
a) Descripció i anàlisi de les característiques més rellevants del centre integrat de formació professional.  
- Definició del centre: arreplega els elements d'identitat d'este, els seus objectius generals, visió estratègica, etc.  
- Entorn socioprofessional: reflexiona sobre l'entorn social i professional en què es desenrotlla el centre. Pren com a referència l'àrea geogràfica a la qual atén, des de la valoració de l'entorn formatiu a què han de respondre les famílies professionals que formen part de la seua oferta, tenint inclús presents possibles espais internacionals que estiguen afectats per projectes estables de participació d'alumnat o de professorat.  
- Vincles amb empreses i organitzacions: descriu l'entorn productiu amb què es mantenen relacions de cooperació en la formació d'alumnes, de professors o de treballadors.  
b) Objectius bàsics que es pretenen aconseguir amb l'exercici de la funció directiva.  
c) Línies d'actuació i plans concrets que permeten la consecució dels objectius.  
A manera d'exemple:  
- Apartats que s'ha d'arreplegar en el projecte funcional del centre integrat de formació professional, que el constituïsquen com a l'instrument fonamental en l'organització i planificació del centre integrat.  
  
- Pla anual d'actuació del centre integrat.  
- Pla d'informació i orientació professional.  
d) Procediments d'avaluació de la gestió directiva i del mateix projecte.  
Es valorarà la concreció en indicadors o paràmetres, estratègies i calendari d'aplicació.  
e) Qualsevol altre aspecte que l'aspirant considere rellevant  
f) El document tindrà una extensió màxima de 30 pàgines DIN A-4 a una cara, font de lletra Times New Roman de 12 punts. A estos efectes, no constaran els possibles annexos al cos principal del document, ni tampoc podran ser tinguts en compte per a la valoració. Així mateix, l'incompliment d'eixos requisits no serà esmenable per l'interessats una vegada vençut el termini de presentació d'instàncies i determinarà l'obtenció de zero punts, encara que no comportarà l'exclusió del procés.